**Projekti 1164 Atlant** eli **Slava-luokka** on Neuvostoliitossa suunniteltu ohjusristeilijäluokka. Aluksen meritorjunta-aseistus on tarkoitettu lähinnä lentotukialusryhmiä vastaan.

Suunnittelu
-----------

Luokan suunnittelun lähtökohtana on 1960-luvun alkupuolella suunniteltu P-500 Bazalt -meritorjuntaohjuksin (Nato-raportointinimi *SS-N-12 Sandbox*) aseistettu risteilijä, joissa oli yhteneväisyyksiä projektin 1134 (Kresta I -luokka) alusten kanssa, mutta aseistuksena oli projektin 1134B (Kara-luokka) ilmatorjuntajärjestelmät eli Shtorm (Nato-raportointinimi *Sa-N-3 Goblet*) ja Osa-M (Nato-raportointinimi *SA-N-4 Gecko*). Työ kuitenkin keskeytyi laivaston keskittyessä sukellusveneidentorjuntaan ja sukellusveneisiin. Lisäksi viivettä aiheutti P-500 järjestelmän kehityksen hitaus. Lopulta luokan vaatimukset hyväksyttiin 1972 ja tekniset piirustukset hyväksyttiin elokuussa 1974.

Pääaseistuksena olevat kuusitoista P-500 Bazalt -meritorjuntaohjusta (Nato-raportointinimi *SS-N-12 Sandbox*) sijoitettiin neljään pariin molemmille laidoille. Lasikuituiset metallivahvisteiset ohjussäiliöt ovat kiinteästi asennettuina 30 asteen kulmaan. Laukaistaessa palamisjätteet ohjataan aluksen ulkopuolelle. Ilmatorjunta-aseistuksena on 64 S-300 Fort -ohjusta (Nato-raportointinimi *SA-N-6 Grumble*) ja kaksi Osa-M -laukaisualustaa, joissa kummassakin kaksi ohjusta. Aluksella on kaikkiaan 40 ohjusta Osa-M:ään. Lisäksi lähisuojana on kaksiputkinen AK-130, johon 350 laukausta, sekä kuusi AK-630-järjestelmää, joihin kuhunkin 1 200 laukausta. Sukellusvenetorjuntaan on kymmenen 21" torpedoputkea ja kaksi RBU-6000-sukellusveneentorjuntajärjestelmää. Peräkannella on tilat yhdelle Ka-25-helikopterille.

Propulsiojärjestelmänä on kaasuturbiinimoottori, jossa on neljä risteilyturbiinia ja kaksi kiihdytysturbiinia. Järjestelmässä höyryturbiiniin johdetaan kaasuturbiinien pakokaasut, millä saadaan 25 prosentin tehonlisäys risteilyturbiineille. Tällä säästetään myös 12 prosenttia polttoainetta.

Alukset
-------

**Slava-luokan ohjusristeilijät**| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| *Slava* (ven. Слава) | 61 Kommuna , Mykolajiev | 5. marraskuuta 1976 | 27. heinäkuuta 1979 | 30. joulukuuta 1982 | modernisoitu 1990–2002nimetty 1995 *Moskvaksi* (ven. Москва)2001 Mustanmeren laivaston lippulaivaupposi 2022 Ukrainan sodassa |
| *Maršal Ustinov* (ven. Маршал Устинов) | 61 Kommuna | 5. lokakuuta 1978 | 25. helmikuuta 1982 | 15. syyskuuta 1986 | modernisoitu Pietarissa, päättyi toukokuussa 1995modernisoitu 2001–2004 |
| *Tšervona Ukrajina* | 61 Kommuna | 31. heinäkuuta 1979 | 28. elokuuta 1983 | 25. joulukuuta 1989 | nimetty 1995 *Varjagiksi* (ven. Варяг)modernisoitu 2003–2007 |
| *Admiral Lobov* | 61 Kommuna | 29. elokuuta 1984 | 11. elokuuta 1990 | 4. lokakuuta 2000 70%2007 96% | Venäjä sopi toulukuussa 2010 Ukrainan kanssa aluksen rakentamisesta valmiiksi.Ukrainan merivoimille nimellä *Ukrajina* |
| *Oktjabrskaja Revoljutsija* |  |  |  |  |  |
| *Admiral Gorškov* |  |  |  |  |  |
|

Lähteet
-------

* Hampshire, Edward: *Soviet Cold War Guided Missile Cruisers*. Oxford, UK: Osprey Publishing, 2017. ISBN 978-1-4728-1740-2. (englanniksi)

### Viitteet

1. ↑  Hampshire 2017 s. 35
2. 1 2  Hampshire 2017 s. 36
3. ↑  Hampshire 2017 s. 38
4. ↑  Kommersant. Kiev Eager to Sell Missile Cruiser (Arkistoitu – Internet Archive)
5. ↑  Russia to help Ukraine finish construction of missile cruiser. *Ria Novosti* 17.5.2010

CommonsCommons
Wikimedia Commonsissa on kuvia tai muita tiedostoja aiheesta **Slava-luokka**.